Mark Volman

Mark Volman () er ein amerikansk gitarist, vokalist og låtkrivar, mest kjend som medlem av 60-talsbandet the Turtles. Volman song seinare i Mothers of Invention leia av Frank Zappa. Stundom har han nytta pseudonymet «Flo» i lag med venen og partnaren sin Howard Kaylan og i lag har dei nytta scenenamna Flo & Eddie.

 Karriere 
 Studentliv 
Volman var fødd i Los Angeles og voks opp i Westchester, ein forstad til Los Angeles, der han gjekk ut frå Westchester High School i 1965. Over 25 år seinare, 45 år gammal i 1992, starta han på bachelor-graden sin ved Loyola Marymount University. Volman fekk graden i 1997.Rag Baby Online Magazine: april 9, 1999 [3]

Volman tok sidan mastergrad i Fine Arts med vekt som manusforfattar i 1999, òg dette frå Loyola. Sidan den gong har han vore lærar i faga Music Business & Industry ved Loyola. Han ar i dag førsteamanuensis ved Belmont University.

 Karriere 
mini|venstre|Volman (og Frank Zappa i bakgrunnen); desember 1971 i Hamburg.
Volman og Howard Kaylan danna The Turtles, eit popband på slutten av 1960-åra. I desember 1968 rapporterte NME at Volman hadde forsikra det særeigne krøllete håret sitt for 100 000 USD mot brann, tjuveri eller hårtap på grunn av sjukdom. Då bandet vart lagt ned, oppdaga Volman og Kaylan at kontrakten deira ikkje berre gav dei forbod mot å nytte namnet 'The Turtles', men òg deira eigne namn. Kayland og Volman vart rekrutterte av Frank Zappa, og vart med i Mothers of Invention, og dei arbeidde òg i lag som Flo & Eddie. Dei gav òg stemmer og musikk til animasjonsfilmar som Down and Dirty Duck. I 1971 var Volman med i halvdokumentaren til Zappa, 200 Motels. Kaylan og Volman er i dag framleis aktive, som «The Turtles ... Featuring Flo & Eddie».

Kjelder 
Denne artikkelen bygger på «Mark Volman» frå ,  den 4. juni 2014. 
 oppgav desse kjeldene:

 Bakgrunnsstoff 
 Offisiell nettstad
 Ask Professor Flo


Kategori:USA-amerikanske songarar
Kategori:Elevar ved Loyola Marymount University
Kategori:The Mothers of Invention-medlemmar
Kategori:Musikarar frå Los Angeles